Hengel van die hoek af - Visserye - Republikein
Spotprent vir 21 September 2017
Spotprent vir 19 September 2017
Spotprent vir 18 September 2017
Spotprent vir 15 September 2017
Thursday, September 21st, 16:55:40
Hengel van die hoek af
14 September 2017 | Visserye
Des Erasmus - Die vistermanne kan ontspan.
Dit lyk of die verouderde, maar nou weer bestaande viswet van 2002 onveranderd gaan bly. Selfs al sou wysigings aan die begin van 2018 intree, hoef drakoniese verhogings in hengellisensiegelde nie gevrees te word nie.
Dit lyk of hengelaars van die hoek gaan loskom nadat die eerste van ‘n reeks raadplegende vergaderings tussen die ministerie en Jan Alleman gister op Hentiesbaai gehou is. Dit het gevolg op ‘n ontploffing in openbare verset met ‘n aankondiging in die Staatskoerant dat hengelpermitte vanaf 1 Augustus vanjaar N$1 500 per maand gaan kos teenoor die vorige N$14 vir so ‘n tydperk. Vir hengelaars sou dit ‘n uitgawe van N$18 000 per jaar meebring om ‘n vissie te gaan vang.
Só hewig was die openbare verset dat die wetswysiging binne 12 dae ná die proklamasie daarvan herroep is. In daardie stadium was ‘n oorweging selfs om die Hentiesfees teen die einde van Augustus af te las as gevolg van die wysigings aan die viswet.
Soortgelyke opvolgvergaderings sal waarskynlik nog in September op Swakopmund, in Windhoek en op Lüderitz gehou word.
Op Hentiesbaai was daar gister algemene waardering toe die minister van visserye en mariene hulpbronne, mnr. Bernard Esau, persoonlik in die gemeenskapsaal opgedaag het. Hy was bygestaan deur senior amptenare. In die gehoor van sowat 150 belanghebbendes was verteenwoordigers van die munisipaliteit, die toerismevereniging van Hentiesbaai en die Namibiese Hengelunie.
Die standpunte van die hengelunie en die toerismevereniging teen die wetswysiging was reeds vroeër aan die ministerie deurgegee.
Op gister se vergadering het die oorsprong van die omstrede wetswysiging van N$1 500 per maand duidelik geword. Dit was blykbaar gegrond op die N$450 000 per maand wat die inspektoraat en verwante dienste die land kos. Om die N$450 000 te genereer, was die gewraakte verhoogde lisensiegelde van N$1 500 per maand geproklameer en toe weer herroep.
Van die belanghebbendes in hengel en toerisme was dit gister eens dat die N$450 000 per maand langs ander weë verhaal moet word met ‘n algemene gevoel dat boetes vir oortredings van die viswet die hoogte moet inskiet. Die instansies is selfs bereid om die inspektoraat by te staan om sodanige oortreders aan die pen te laat ry.
Trump laat Amerika bloos oor 'Nambia"
Pres. Donald Trump van Amerika het gister tydens ‘n vergadering met Afrikaleiers in New York na Namibië as “Nambia” verwys.Tydens die ontmoeting het Trump gesê:...
Ysterertsmyn dalk op Windhoek se voorstoep
Ronelle Rademeyer - Gemeenskapsvergaderings word vandag by Neudamm en in Windhoek gehou vir insette oor die impak wat die beplande ysterertsmyn 50 km oos van...
Droogtenood in Suide al groter
Ronelle Rademeyer 'n Projek, onder aanvoering van die Keetmanshoop Streekslandbou-unie (SLU), is tans werksaam om dringend voer vir vee op meer as 50 plase in...
wenfoto by Hakos gekiek
Die wenner van die Insight Sterrekunde Fotograaf van die Jaar-kompetisie het sy foto in Namibië geneem. Die Rus Artem Mironov is vanjaar se algehele wenner­...
Nuwe stelsel veroorsaak chaos by lughawe
Catherine Sasman Die ministerie van binnelandse sake en immigrasie sê dit het 'n korttermyn­oplossing gevind om die chaotiese­ vertragings by die Internasio­nale Lughawe Hosea Kutako...
Weer vir 21 September
BINNELAND: Gedeeltelik bewolk en baie tot bloedig warm. Winderige toestande word in die Noorde en oor die sentrale hoëgrond verwag. KUS: Gedeeltelik bewolk en matig...
'Noord-Amerikaners wil Namibië besoek'
Namibië is 'n toeristebestemming wat Noord-Amerikaners graag wil besoek.Só sê die besturende direkteur van Namibia Wildlife Resorts (NWR), me. Zelna Hengari, wat saam met die...
Tienermeisie steek baba glo in tas weg
Twee vroue, van wie een 'n skoolmeisie is, is Dinsdag in verband met die verberging van 'n geboorte in hegtenis geneem.OMUTELEVolgens die Namibiese polisie se...
Goeie nuus vir sekuriteitswagte
16 ure gelede | Arbeid
Augetto Graig - Die ministerie van arbeid, nywerheidsbetrekkinge en werkskepping het aangekondig sekuriteitswagte in Namibië moet van verlede Vrydag (15 September) af ten minste N$8,75...